Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 649

c) biztosított legyen a személyzet és a lakosság sugárterhelésének, valamint a radioaktív kibocsátásoknak az ésszerûen elérhetõ legalacsonyabb szinten tartása és a környezet radioaktív szennyezõdésének elkerülése a leszerelés során is. Ennek érdekében olyan tervezési megoldásokat kell alkalmazni, amelyek megkönnyítik a leszerelés alatt várhatóan fellépõ sugárterhelések csökkentését. 3.3.13.0200. A leszereléssel kapcsolatos részletes követelményeket a 8. melléklet tartalmazza. 3.3.14. Az atomreaktor és az aktív zóna tervezése 3.3.14.0100. Az aktív zóna szerkezetének és az atomreaktor belsõ elemeinek tervezésekor figyelembe kell venni az összeslehetségeshatást, különöstekintettel a besugárzásra,a kémiai és fizikai folyamatokra,a statikus és dinamikus mechanikaiterhelésekre,és a hõmérsékletokoztadeformációkraésfeszültségekre,ésígy az élettartam soránlétrejövõ változások, valamint a gyártási tûrések figyelembevételével kell igazolni a biztonságos üzemképességet. 3.3.14.0200. Biztosítani kell, hogy az aktív zóna legyen biztonságosan alátámasztva és rögzítve a reaktortartály belsõ szerkezeteihez és azokon keresztül a tartályhoz. Kialakításának olyannak kell lennie, hogy megakadályozza a zónaszerkezet egészének, és a szerkezeten belüli elemeknek a nem tervezett elmozdulásait. 3.3.14.0300. Az atomreaktort és a hozzá tartozó rendszerelemeket úgy kell megtervezni, hogy csak egyféleképpen lehessen összeszerelni, rossz sorrendben történõ összeszerelés, vagy nem megfelelõ rendszerelem elhelyezése kizárható legyen. 3.3.14.0400. A fûtõelemkötegek konstrukciójának biztosítania kell a lehetõségét annak, hogy szerkezetüket és alkatrészeiket megfelelõen ellenõrizzék az aktív zónába való behelyezésük elõtt. Eszközöket kell biztosítani a besugárzás utáni ellenõrzésük megvalósítására. 3.3.14.0500. Az aktív zóna konstrukciójának figyelembe kell vennie az összes tervezett üzemmódot, így a névleges üzemi állapot, a leállítás, az átrakás, a tesztelés és a tervezési üzemzavarok viszonyait. 3.3.14.0600. Az atomreaktort és az aktív zónát úgy kellkialakítani,hogy a tervezési alapkeretein belül az atomerõmûvi blokk rendszereinek, rendszerelemeinek mechanikai meghibásodásai, és az atomreaktor hûtõközegének fizikai viselkedése ne akadályozhassák meg az atomreaktor leállítását. 3.3.14.0700. Az aktív zónához telepített mérõrendszereknek biztosítaniuk kell az üzemeltetési feltételek és korlátok teljesülésének ellenõrzéséhez szükséges paraméterek elegendõ pontosságú, folyamatos meghatározását rendszeres idõközönkénti mérési információkra alapozottan, vagy mérések és számítások kombinációjával. 3.3.14.0800. Megfelelõ tervezéssel kell megakadályozni, hogy az aktív zóna bármely alkatrészének kikerülése a zónából, vagy azon belüli elmozdulása, továbbá bármely oda nem illõ alkatrésznek bekerülése a zónába a reaktivitás nem tervezett növekedését vagy a hûtõközeg áramlásának akadályozását okozhassa. 3.3.14.0900. Az aktív zóna nukleáris jellemzõinek olyanoknak kell lenniük, hogy hõmérséklet-változások, a hûtõközeg elvesztése, bórhígulás vagy az aktív zóna geometriai változásai – sem normál üzemi állapotban, sem várható üzemi események, sem tervezési üzemzavarok során – nem okozhatnak szabályozhatatlan mértékû reaktivitás-növekedést. 3.3.14.1000. Az atomreaktor leállított állapotában és átrakása során biztosítani kell, hogy hasadóanyag vagy abszorbens aktív zónába való bevitele vagy onnan történõ eltávolítása során is folyamatosan fennálljon az elõírt mértékû szubkritikusság. 3.3.14.1100. Az aktív zóna konstrukciójának biztosítania kell, hogy a tervezési alap keretein belül történõ bármely eseményt követõen, a fûtõelemkötegek üzemszerû eszközökkel eltávolíthatóak legyenek az atomreaktorból. A reaktivitás szabályozása 3.3.14.1200. Az atomreaktor leállításáraés reaktivitásánakszabályozásáralegalábbkét, különbözõelv szerint mûködõ diverz rendszernek kell rendelkezésre állnia, amelyek közül bármelyik önmagában is képes a tervezési alap keretein belüli állapotokból az atomreaktor leállítására. A leállítórendszerek közül az egyiknek automatikus és gyors mûködésûnek kell lennie, amely – elõre meghatározott feltételek teljesülése esetén – az üzemeltetõ személyzet tevékenységétõl függetlenül, és megszakíthatatlan módon nagy megbízhatósággal leállítja az atomreaktort. Mindkét leállító- és szabályozórendszer minden szintjének meg kell felelnie az egyszeres hibatûrés követelményének, beleértvebármelyikvillamosbetápláláshibájátésalegnagyobbértékességûszabályozórúdmûködésképtelenségét. 3.3.14.1300. Az atomreaktort leállító automatikus rendszernek redundánsnak és diverznek kell lennie, mind a kezdeti esemény detektálását, mind a védelmi mûködés indítását illetõen. A feltételezett kezdeti események esetében a reaktorvédelmi mûködésnek be kell következnie két különbözõ – egyenként is megfelelõ redundanciával mért – fizikai jellemzõ bármelyikének határérték-túllépése esetén. A tervezési alapba tartozó kezdeti eseményekbõl eredõ üzemzavarok kimenetele nem függhet lényegesen attól, hogy melyik fizikai paraméter indítja el a reaktorvédelmet. 3.3.14.1400. Az atomreaktort automatikusan leállító rendszer mûködési sebességének olyannak kell lennie, hogy a tervezési alapba tartozó összes esemény során garantálja az elõírt kritériumok teljesülését. 3.3.14.1500. A reaktivitást szabályozó és az atomreaktort leállító rendszerek megfelelõ tervezésével biztosítani kell, hogy a normál üzem, várható üzemi események és tervezési üzemzavarok során a nukleáris üzemanyag, a fûtõelem-burkolat és hûtõközeg hõmérsékletei, valamint más fizikai paraméterek biztonsági határértékeinek túllépése kizárt legyen. 3.3.14.1600. A reaktivitást szabályozó és az atomreaktort leállító rendszereket oly módon kell megtervezni, hogy kontrollálatlan mûködésük esetén se léphesse túl a tervezési határértékeket a reaktivitás-növekedés mértéke és sebessége. A fûtõelemkötegek tervezése 3.3.14.1700. A fûtõelemkötegek teljes életútját meg kell tervezni, és igazolni kell a nukleáris biztonsági követelmények teljesülését minden fázisban, a friss fûtõelemkötegek beérkezésétõl a kiégett fûtõelemkötegek átmeneti tárolásig – beleértve a kezelési, szállítási folyamatokat – az összes várható hatás fegyelembevételével. 3.3.14.1800. A normál üzem feltételei mellett a besugárzott fûtõelemekbõl a hasadási termékek szivárgását a gyakorlatilag lehetséges minimális értéken kell tartani. 3.3.14.1900. Az atomerõmû fûtõelemkötegeinek kezelésre tervezett rendszereinek biztosítaniuk kell a meghibásodott fûtõelemkötegek azonosítását és speciális kezelését. 3.3.14.2000. A fûtõelemkötegeknek meghibásodás nélkül el kell viselniük az elhasználódási folyamatokból – beleértve a tervezõ által meghatározott maximális megengedett kiégést – eredõ összes hatást a tervezett élettartamuk során. 3.3.14.2100. Megfelelõ mechanikai tervezéssel kell biztosítani, hogy a fûtõelemeket az áramlás által keltett rezgések és elmozdulások ne károsíthassák. 3.3.14.2200. Üzemelõ atomerõmûben módosított fûtõelemköteg csak a nukleáris biztonsági követelmények teljesülésének igazolása után vezethetõ be. Megfelelõ referencia – hasonló atomerõmûben, azonos használati körülmények melletti problémamentes alkalmazás dokumentálása – hiányában bevezetõ fûtõelemkötegek alkalmazása szükséges. 3.3.15. Blokk- és tartalékvezénylõ 3.3.15.0100. Az atomerõmûvi blokkon blokkvezénylõt és tartalékvezénylõt kell tervezni és kialakítani úgy, hogy ezek alternatív igénybevételével az atomerõmûvi blokk biztonságos állapotban tartását, vagy ilyen állapotba való visszavitelét célzó tevékenységek végrehajthatók legyenek a normál üzem, várható üzemi események és tervezési üzemzavarok során. 3.3.15.0200. A blokkvezénylõ tervezésekor a vonatkozó legkorszerûbb ergonómiai szempontokat és elveket kell figyelembe venni. 3.3.15.0300. A blokkvezénylõben elégséges kijelzõ és archiváló, valamint beavatkozó eszköznek kell az üzemeltetõ személyzet rendelkezésére állnia normál üzemi állapotra, a tervezési üzemzavari helyzetekre és baleseti helyzetekre is, a következõ célokból:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes